ועדת העבודה, הרווחה והבריאות, כנסת 18, פרוטוקול מספר 506, 2011-07-04 12:00

חיים כץ: צהריים טובים, שבוע טוב.

חיים כץ: היו יום שני בשבוע, ב' בתמוז, ה-4 ביולי 2011.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא-תקנות דם טבורי (בנק דם טבורי פרטי), פרוטוקול מספר 506.

חיים כץ: לפני שנתחיל את הדיון, נציגי החברות הפרטיות לאיסוף ושימור דם טבורי ביקשו להציג מצגת, סרטון.

חיים כץ: בבקשה.

ניר כהאן: תודה רבה אדוני היושב ראש.

ניר כהאן: שמי ניר כהאן, מנכ"ל חברת קריוסל ישראל, בנק דם חבל הטבור הישראלי.

ניר כהאן: אדוני היושב ראש, בישיבה האחרונה של הוועדה הוצגה פה כתבה מגמתית באופן קיצוני של הכתב מיקי רוזנטל שמציגה את בנקי הדם הפרטיים כחבורה של שרלטנים.

ניר כהאן: כשאני הקמתי לפני עשר שנים את התחום של בנקאות תאי גזע בישראל ועובד מאז כבר עשר שנים, עם גילוי נאות מלא כמו שהבהרתי לחברי הוועדה, לראות אם איכויות וסטנדרטים שלא קיימים בשום בנק ציבורי או פרטי בארץ.

ניר כהאן: השקענו בזה הרבה מאוד כסף ואלפי לקוחות שלא היה להם שום תלונה ושום מענה וזה היה ללא שום חוק וללא שום גוף שפיקח עלי, אלא מתוך רצון ומתוך ידיעה שאנחנו צריכים לעבוד בסטנדרטים הגבוהים ביותר.

ניר כהאן: מיותר לציין כי עד היום נעשו באולם אלפי השתלות מדם טבורי שהצילו חיים בין בני משפחה, אם בבנקים פרטיים ואם בבנקים ציבוריים.

ניר כהאן: אנחנו מאוד בעד החוק ומאוד בעד רגולציה וסטנדרטיזציה ופיקוח רפואי מקצועי של משרד הבריאות ותו לא.

ניר כהאן: לא התערבות עסקית, רק פיקוח מקצועי ורפואי.

ניר כהאן: להציג אותנו כשרלטנים ולקעקע את האמינות שלנו, שעולה רופא בכל מדיה וכל הזמן מקעקע את האמינות של הבנקים הפרטים, זה פשוט חורה לי מכיוון שאם אני שרלטן, אז גם פרופסור מור מהדסה שרלטן וגם פרופסור רוטשטיין מתל השומר שרלטן, וגם פרופסור ברבש מאיכילוב וד"ר רוני גמזו מנכ"ל משרד הבריאות, שרלטנים, כי הם קיימו את הבנקים הפרטיים והוציאו מכרזים לקיים בנקים פרטיים בתוך בתי החולים שלהם.

ניר כהאן: אז הם מציעים שירות שהוא שרלטנות?

ניר כהאן: הבנקים שלנו נמצאים בבתי חולים מסודרים והכול מוסדר.

ניר כהאן: פה יושבים אנשים שיוצאים מהישיבה ופתאום אני רואה כותרת בעיתון: "מנכ"ל משרד הבריאות אמר שמכירת דם טבורי זה מכירת אשליות".

ניר כהאן: אני לא שמעתי את ד"ר גמזו אומר כזה דבר, אבל הידיעות דולפות מהחדר ישיבה ובעצם משתמשים בוועדה לכותרות כאלה ואחרות.

רחל אדטו: לא דולף, זה הכול בשידור, דרך אגב.

חיים כץ: אף אחד לא יכול להגיד שום דבר שלא נאמר.

חיים כץ: הכול מוקלט וכל רגע נתון יש פה פרוטוקול.

חיים כץ: כשאני שואל אותך איך קוראים לך ומה התפקיד שלך, אני רוצה לעשות חיים קלים לזה שרושם פה את הפרוטוקול.

חיים כץ: אבל כל דבר נאמר, כל דבר מוקלט.

חיים כץ: אף אחד לא מוצץ שום דבר מהראיונות שלו.

ניר כהאן: אוקיי, בוא נתקדם.

ניר כהאן: הנקודה היא שאני חושב שהנקודות שמתנצחים בנו כאן הן נקודות שכמו ה-900 מיליון שאנחנו בטח נדבר על זה עוד הרבה בישיבה הזו ובישיבות הבאות, הם לא בדברים שבאים לטובת הציבור, אלא באים להרתעת הציבור.

ניר כהאן: יש פה ניסיון למנוע תיירות או להגביל תחרות מבנקים פרטיים כחברות פרטיות, ואנחנו לא צריכים להיות שופר לבנק הציבורי.

ניר כהאן: אנחנו לא צריכים לקדם את המינימום של הבנק הציבורי.

ניר כהאן: אנחנו לא צריכים לעשות להם פרסום.

ניר כהאן: ירצה משרד הבריאות, ייקח קמפיין, ייקח תקצוב ויפרסם כמה זה חשוב לשמור דם לבנק טבורי ציבורי.

ניר כהאן: אנחנו לא צריכים לעשות את זה עבור אף אחד.

ניר כהאן: דבר נוסף, בכל העולם למעט בספרד וצרפת פועלים עשרות בנקים פרטיים על פי תקנים מקצועיים וללא חוק דם טבורי, וכולם עובדים בגילוי נאות ועובדים בצורה טובה וכל הבנקים בישראל עובדים באותם סטנדרטים בין לאומיים, ואני לא חושב שהחוק אולי יעזור ליישר קו, אבל כל הדברים האלה התקיימו עוד לפני שיצא החוק.

ניר כהאן: דרך אגב, גם משרד הבריאות ורוב הבנקים בגלל הוותק שלנו באו וישבו איתנו ולמדו מאיתנו איך בונים ואיך מנהלים בנק דם פרטי ואנחנו ישבנו ונתנו את כל הסיוע ופתחנו את כל הספרים כדי שילמדו לעשות את זה.

ניר כהאן: אנחנו העברנו ליושב ראש הוועדה ולחברי הכנסת לפני הדיון דף נייר עמדה מפורט שמראה לכם גם את הגילוי הנאות שנמצא בעמוד הראשון של כל ערכת הרשמה, שמראה ללקוח למה לו לשמור דם טבורי.

ניר כהאן: זה אנחנו עושים עשר שנים ללא חוק.

ניר כהאן: הראינו לכם שכבר עשינו השתלה, כבר אז כשהיה הויכוח בישיבה הקודמת.

ניר כהאן: ידענו שיש השתלה ולא יכולתי אז לפרסם את זה.

ניר כהאן: עשינו השתלה מאח לאח והיא הצליחה, שזה גם מוכיח את הטכנולוגיה שלנו, שאנחנו רוצים ועובדים עליה הרבה שנים ומשקיעים בה הרבה מאוד כסף.

ניר כהאן: הראינו לכם שמבחינת עלויות, שימור דם טבורי בישראל נחשב למקום הזול ביותר בעולם לשם שינוי, לשמור דם טבורי לתקופה של עשרים שנה.

ניר כהאן: הראינו לכם רשימת השתלות מדגמית שמשתילים בבנקים פרטיים מ-200 ו-300 ו-400 ו-500 מיליון תאים ודאבל קורדינג וכל הדברים האלה שנעשים היום בעולם, והראינו לכם גם את הסבירות לפי מחקרים חדשים שיצטרכו להשתמש במהלך חיים בתאי גזע.

ניר כהאן: לסיכום דבריי אני רוצה להסב את תשומת לבכם שגם התקן שאומץ לא מדבר על שום התייחסות או שום המלצה למינימום של תאים, ויש לזכור שהמטרה של שמירת תאים ודם טבורי בתרומה היא שונה לחלוטין מאשר בשמירה פרטית.

ניר כהאן: אנחנו הכנו לכם סרטון שאני מבקש להקרין, בן 4 דקות, אדוני היושב ראש, שמראה לכם את הסטנדרט של המעבדות שלנו, שתבינו מה זה עבודה בחדרים נקיים, מה זה עבודה עם אישורים של ה-F.D.A וגם את ההשתלה שעשינו.

ניר כהאן: תודה רבה.

ניר כהאן: הקרנת סרטון.

ניר כהאן: טוב, בית חולים איכילוב כולם מכירים.

ניר כהאן: אני פשוט מציג את המעבדות להשתלות מח עצם ודם טבורי, מעבדת תאי גזע של בית החולים איכילוב.

ניר כהאן: כרגע אנחנו נכנסים לחדר נקי בבית החולים.

ניר כהאן: זה חדר שכניסה עם קודנים, חלונות כפולים, מיזוג מיוחד, כולם נכנסים עם לבוש מיוחד.

ניר כהאן: כל המכשור שלנו כפי שאתם רואים, זה מכשור החדיש ביותר שקיים היום בשוק.

ניר כהאן: הכול נעשה בזיהוי של ברקוד ממוחשב.

ניר כהאן: כל דגימה שנכנסת, מקבלת מייד זיהוי.

ניר כהאן: העברת הדגימה לחדר סטרילי נעשית דרך חלון מיוחד ומתקבלת מבפנים, כדי למנוע כל זיהום, עם המיקרוסקופים ועם הציוד הכי משוכלל שיש.

ניר כהאן: כל דגימה נבדקת ונשקלת ונספרת ומזוהה כמו שאתם רואים, עם מערך הצנטריפוגות המשוכללות ביותר שקיימות היום.

ניר כהאן: עבודה בשולחנות נקיים בצורה הכי סטרילית.

ניר כהאן: גם השולחן עצמו הוא סטרילי וגם החדר עצמו הוא סטרילי.

ניר כהאן: יש פה כפילות, וגם המערכות שסופרות את התאים, גם המכשיר שמעבד את הדגימה הוא מכשיר סגור.

ניר כהאן: מכשיר פלנר שמקפיא את הדגימה במינוס מעלה אחת לדקה במשך 80 דקות כדי להגיע למינוס 80 ואז הקפאה בפאזה גזית.

ניר כהאן: מכשיר שהוא מאוד מאוד מתקדם, מאוד מאוד יקר.

ניר כהאן: פה אנחנו מראים לכם את ההשתלה שעשינו לפני שלושה שבועות בתינוק שאושפז בבית החולים איכילוב.

ניר כהאן: ההשתלה נעשתה במחלקת יחידת ההשתלות החדשה במרכז הרפואי איכילוב בניהול ד"ר רונית אלחסיד, שהיא אחת מהמובילות בארץ בתחום הזה.

ניר כהאן: זה בא מהקפאה, עובר לאמבט של מים חמים להפשיר את הדגימה.

ניר כהאן: השתלה זה דבר מאוד פשוט למרות שזה נשמע דבר מסובך.

ניר כהאן: התאים מוצאים את דרכם למח העצם ויוצרים בעצם בית חרושת חדש של דם ומאפשרים את היצירה של התאי דם.

ניר כהאן: הנה כאן הם מחברים את המנה שהופשרה ועוד מעט אתם תראו את הרופאים שם ואת התינוק החמוד שפשוט יושב ומסתכל איך אותה מנה בעצם מעניקה לו חיים.

ניר כהאן: התינוק הזה כנראה בדרך לריפוי מלא.

ניר כהאן: זה התינוק הנחמד שיושב ומסתכל על המנה ואיך הדם יורד.

ניר כהאן: אנחנו טשטשנו מסיבות מובנות את הפנים, אבל זו ההשתלה.

ניר כהאן: מערכת החיסון נבנית מחדש.

ניר כהאן: יושבים פה כמה פרופסורים מומחים, פרופסור אור, פרופסור נפרסטק שיוכלו להסביר את הדברים האלה בצורה מקצועית.

ניר כהאן: תודה רבה.

חיים כץ: אוקיי.

רחל אדטו: חיים, אני רק רוצה לשאול שאלת הבהרה.

רחל אדטו: כשמדברים על הבנקים הציבוריים יש כיום שניים ציבוריים, אחד במד"א ואחד בדמייך חיי.

ניר כהאן: ארבעה: הדסה, תל השומר, מד"א ודמייך חיי.

רחל אדטו: אוקיי.

רחל אדטו: כשמדברים על הבנקים הפרטיים, קריוסל זו חברת בת של איכילוב?

ניר כהאן: לא.

ניר כהאן: קריוסל זכתה במכרז לשירותי מעבדה ואחסון דם טבורי לעשרים שנה במכרז ממשלתי לעשרים שנה.

רחל אדטו: לבתי החולים הגדולים יש בנקים ציבוריים.

רחל אדטו: כשאנחנו מדברים על בנקים ציבוריים, למעשה זה בנקים פרטיים, למעשה זה בנקים שהם תחת הכנפיים של בתי החולים בסופו של יום, ולכן אני רוצה להבין את המעמד.

חיים כץ: רחל, זה דיון מספר 436 בעניין.

חיים כץ: עשינו כבר 435 דיונים.

חיים כץ: הדיון הוא לא אם צריך בנקים פרטיים או לא.

חיים כץ: זה החלטנו שזכותם לקום ולהקים בנקים פרטיים במדינת ישראל.

חיים כץ: החלטנו.

חיים כץ: אין דיון אם צריך או לא צריך.

חיים כץ: זו לא השאלה.

רחל אדטו: זה הסטייטמנט שרציתי לשמוע, שהחלטנו שצריך בנקים פרטיים.

חיים כץ: לא החלטנו שצריך.

חיים כץ: החלטנו שמותר להקים בנקים פרטיים.

חיים כץ: אנחנו לא מונעים מהם.

חיים כץ: אנחנו באים פה בהתאם לבקשת משרד הבריאות וקובעים קריטריונים להפעלת בנק דם טבורי פרטי במדינת ישראל.

חיים כץ: זה העניין.

חיים כץ: משרד הבריאות חושב שבנק דם טבורי פרטי צריך לעמוד בקריטריונים 1,2,3,4.

חיים כץ: אני לא רופא מתחיל, אני אפילו לא מתמחה ואני בטח לא פרופסור, ואני לא מתיימר.

חיים כץ: בא משרד הבריאות, אמר, אלה התנאים שלדעתי צריך להיות בבנקי דם פרטיים על מנת שהם יוכלו להתקיים לטובת האזרחים במדינת ישראל.

חיים כץ: אתה הוזכרת פה בהתחלה ואמרת לי, ואלה, תן לי להגיב.

חיים כץ: אחרי זה אנחנו לא פותחים דיון, אנחנו הולכים להקראה.

חיים כץ: אנחנו הולכים לראות מה אנחנו מקדמים היום, איפה אנחנו נתקעים והמתכונת של ההקראה תהיה כזאת: איפה שאין מחלוקת פה עם אף אחד, אנחנו נאשר.

חיים כץ: איפה שיש מחלוקת, מזיזים הצידה, לא מצביעים.

חיים כץ: כן.

רוני גמזו: רק להדגיש, אף אחד לא אמר שרלטנות.

רוני גמזו: זה לא רמאות ,אבל אנחנו כאן כדי לשים את הפרופורציות במה שהציבור חושב שהוא מקבל כשהוא שומר דם טבורי.

רוני גמזו: זה מה שנאמר בישיבה הקודמת.

רוני גמזו: היה קונטקסט שבו נאמר שכשזוג נמצא בתהליך של היריון, בתהליך של לידה, הם נשבים בהרבה מאוד מחשבות שהנה הם מצילים עכשיו הרבה מאוד דברים, ולכן גם זוגות שקשה להם והם קשיי יום, לעיתים משקיעים את הכסף הזה ומתפתים והם לא ממש מבינים עד הסוף על מה הם משקיעים את הכסף.

רוני גמזו: המטרה של התקנות האלה גם להסדיר אותם, אבל גם יש להם משמעות צרכנית.

עפו אגבאריה: יש לי שאלה.

עפו אגבאריה: יש הבדל בגישה של משרד הבריאות בין איך מאשרים בנק דם טבורי פרטי או בבית חולים ברפואה פרטית?

רוני גמזו: מכיוון שיש כאן

רוני גמזו: סכום לא פעוט, 7,000 שקל שהצרכן משלם, תפקידי לשמור על הצרכן, לדעת שהוא מעביר את כל המידע היטב.

רוני גמזו: שמי שמסביר, מסביר היטב.

רוני גמזו: תפקידי להגן בתוך התהליך הזה על העסקה.

ניר כהאן: אדוני המנכ"ל, הלקוחות שלנו במשך עשר שנים מקבלים גילוי נאות מלא.

ניר כהאן: כל רמיזה שהם לא קיבלו גילוי נאות מלא עד היום, היא לא נכונה.

ניר כהאן: לא מוכרים להם אשליות וגם אנשים שהם קשיי יום, זה לא משנה אם הם קשיי יום ולא משנה אם זה המשפחות העשירות בארץ שהם לקוחות שלנו.

ניר כהאן: כולם מקבלים את אותו גילוי, וכולם, יושבים ומסבירים להם וקוראים את החומר ומפנים אותם למאמרים והם עושים את ההחלטה לבד יחד עם הרופא הגניקולוג שלהם בדרך כלל.

ניר כהאן: הם לא נפגשים עם איש מכירות.

ניר כהאן: אנחנו לא רואים את הלקוחות.

ניר כהאן: הכול נעשה בבית ויש גילוי צרכני מלא ללקוחות במשך עשר שנים.

חיים כץ: מאה אחוז, תודה רבה.

חיים כץ: כן, אדוני.

יצחק יניב: פרופסור יצחק יניב, בית חולים שניידר.

יצחק יניב: התכוונתי לומר את הדברים שפרופסור גמזו אמר, שכל התפקיד שאני רואה זה מסירה נכונה של פרטים, ואני לא אחזור על מה שאמרתי בישיבה הקודמת.

יצחק יניב: אני חושב שהניירות שהיושב ראש קיבל ואני ראיתי אותם לקראת הישיבה הזו, הם מדברים בפני עצמם.

יצחק יניב: כי אם מציגים לנו את הילד הזה שעבר השתלה כדוגמא לערך של בנק פרטי, אז I rest my case מכיוון שהילד הזה עבר השתלה מאח, שאני לא יודע אם עבר P.G.D כן או לא, בכדי לעשות אותו.

יצחק יניב: יש מאות כאלה, אלפים כאלה.

יצחק יניב: אין בזה שום דבר שקשור לבנק פרטי והשתלה עבור הילד עצמו.

יצחק יניב: ילד חולה במדינת ישראל שנולד לו אח, יכול להקפיא את הדם של האח שלו בבנק ציבורי בחינם במימון קופות החולים.

יצחק יניב: זאת אומרת, יש כאן דוגמא שמביאים מקרה שאין לו דבר וחצי דבר עם העניין של בנקים פרטיים.

יצחק יניב: יתר על כן, הרשימה שנתנו לכם, של אותן השתלות שבוצעו, תסתכלו על הרשימה הזו.

יצחק יניב: יש ברשימה הזו שתי השתלות ששימשו בהשתלה עצמית עבור הילד עצמו.

יצחק יניב: אני אומר לכם שבשני הגידולים האלה אני כרופא ועוד 95% מהרופאים בעולם היו לוקחים את תאי הגזע מהדם של התינוק העצמי ולא היו צריכים בכלל את דם חבל הטבור, כי השתלה מהדם ההיקפי יותר טובה מהשתלת דם חבל טבור.

יצחק יניב: כל יתר ההשתלות הן השתלות לאחים, והשתלות לאחים, יש להן אופציות רבות.

יצחק יניב: אם אני יכול לקחת דם חבל טבור מאח או מח עצם מאח או תאים מהדם ההיקפי, אני לא אבחר בראש ובראשונה את דם חבל הטבור.

יצחק יניב: אז אני חושב שהניירות שהוגשו לנו רק מדגישים את הצורך במסירת מידע מדויק ואמין.

חיים כץ: כן, בבקשה.

אמנון פלץ: שמי אמנון פלץ ואני מחברת טבורית.

אמנון פלץ: אני רוצה רק להגיד לפרופסור יניב.

אמנון פלץ: פרופסור יניב הוא לא נביא, ולכן אם בעתיד יהיה אח נוסף במשפחה והאמא כבר בת 65 ולא יכולה ללדת ואי אפשר להביא אח ייעודי ואם יש לנו אח נוסף שנולד ואם זו הפריה חוץ גופית ויש שימוש אדיר בבנק משפחתי, כי הרי אנחנו לא יודעים מה יצפה יום, לכן אני מאוד מבקש, אי אפשר להכניס את הוועדה הזו, אני חושב לפחות, לויכוחים בין הפרופסורים על כמות התאים.

חיים כץ: למה לא?

אמנון פלץ: אני אסביר מדוע.

אמנון פלץ: מאחר ואנחנו מדברים והחוק אומר - -

חיים כץ: אתה יודע כמה רופאים יש בוועדה הזאת?

חיים כץ: לא צריך להגיד לך.

חיים כץ: עפו אגברייה רופא, רחל אדטו רופאה, אריה אלדד רופא, אחמד טיבי רופא.

חיים כץ: יושבים פה בדיונים ארבעה רופאים.

חיים כץ: למה אי אפשר להכניס?

אמנון פלץ: אני אסביר מדוע.

אמנון פלץ: בגלל שחוק דם טבורי נועד, השימוש של לשמור למשפחה דם טבורי הוא לא שימוש רפואי מדעי כי הילד בריא, המשפחה בריאה, כולם בריאים.

אמנון פלץ: אני מדבר על הכלל.

אמנון פלץ: יש משפחה, מחלה, היריון זה לא מחלה.

אמנון פלץ: תינוק נולד, בא לעולם, זו שמחה גדולה.

אמנון פלץ: בשמחה הגדולה הזו אומרת משפחה, רגע, האם אני יכול לשמור לי לעתיד דם טבורי כדי שאולי יעזור לי?

אמנון פלץ: זה כל הסיפור.

אמנון פלץ: הרי למשל בשיתוק מוחין, האירוע עצמו קורה בזמן הלידה, אבל האבחון קורה שנה אחרי.

אמנון פלץ: אז להגיד להורים, לא שמרנו לכם דם טבורי, זרקתם אותו לפח או תרמתם לציבורי ושם 70% נזרק לפח.

חיים כץ: אם זה ילד אחרון במשפחה, אתם אומרים, אולי תתרמו בשביל הילדים שלכם אם הם יחלו בסרטן, אלה שיש לכם?

אמנון פלץ: נכון.

אמנון פלץ: אני אומר דרך אגב לכל לקוח של טבורית, קודם כל תמצו את האפשרות לשמור ציבורי.

אמנון פלץ: קודם כל.

חיים כץ: כמה הצלחת לשכנע?

אמנון פלץ: לא זו השאלה.

אמנון פלץ: השאלה היא מה מטרת הבנק הפרטי ומה מטרת הבנק הציבורי?

אמנון פלץ: והבנק הציבורי הוא קודם כל בעדיפות עליונה, כי קודם כל שנציל ילדים.

אמנון פלץ: זה קודם כל מה שצריך לעשות.

אמנון פלץ: אבל לצערנו המדינה נתנה רק 1,000 מנות.

אמנון פלץ: לכן יש להורים אפשרות לשמור באופן פרטי.

אמנון פלץ: זה הטיעון שלי.

חיים כץ: אתה חוזר וטוען למה צריך בנק דם טבורי פרטי.

חיים כץ: לא מעניין.

חיים כץ: החליטו שצריך.

חיים כץ: לא נכנס לזה.

חיים כץ: אתה משכנע אותנו עוד פעם שצריך.

חיים כץ: צריך.

חיים כץ: עכשיו אנחנו באים לקריטריונים.

חיים כץ: איך יפעלו בנקים לדם טבורי פרטי בישראל.

חיים כץ: זו השאלה, לא אם צריך או לא צריך.

חיים כץ: איך יפעלו?

חיים כץ: כן, גבירתי.

אלה נפרסטק: פרופסור אלה נפרסטק.

אלה נפרסטק: מכיוון שאני פעם ראשונה פה בוועדה, אז אני אשמח להציג את עצמי.

אלה נפרסטק: אני כרגע מנהלת את המערך ההמטולוגי בבית חולים איכילוב ובמסגרת זאת ולמען גילוי נאות אני גם אחראית ומנהלת את המעבדה של הדם הטבורי שבה אנחנו מבצעים הקפאה ושימור דם טבורי עבור חברת קריוסל, שזה במסגרת הסכם שנחתם בין החברה ובין בית החולים איכילוב.

חיים כץ: את לא אחראית על המחיר שהם גובים.

אלה נפרסטק: אני אחראית על הצד המקצועי.

חיים כץ: את לא אחראית אם זה 7,000 או 6,900.

אלה נפרסטק: אני אחראית על עיבוד הדגימה והשימוש שלה.

חיים כץ: אז אין לנו ספק שאת עושה את זה טוב.

חיים כץ: אם אנחנו רוצים לקבוע פה תקרה למחיר של 6,880, את לא הולכת לדבר על זה.

אלה נפרסטק: מכיוון שזו פעם ראשונה שאני יושבת בוועדה הזאת, אני בכל זאת רוצה להגיד כמה דברים ששמעתי פה וגם שמעתי גם מחבריי בדיונים קודמים.

אלה נפרסטק: קודם כל, יש איזה בלבול ואי בהירות בקשר לכמה בנקים ציבוריים יש בארץ, כי חלק מבתי החולים מחזיקים בנק ציבורי ופרטי כאחד.

אלה נפרסטק: לי למשל לא ברור כשאומרים בנק דם טבורית, האם הכוונה היא לבנק הדם הפרטי של שיב"א או לבנק הדם הציבורי של שיב"א.

חיים כץ: תסלחי לי שאני מתערב, מה זה חשוב?

חיים כץ: זה לא משנה.

חיים כץ: יש במדינת ישראל 200 בנקים ציבוריים, בסדר.

חיים כץ: יש אחד, בסדר.

חיים כץ: זה לא לעניין עכשיו.

חיים כץ: היינו שם, זה לא חשוב.

אלה נפרסטק: אני חושבת שיש איזה אי בהירות, למרות שאתה אומר שהדעה הכללית התקבלה, שכן יש מקום לבנקים פרטיים.

אלה נפרסטק: אני בכל זאת רוצה לתת את נקודת הראות שלי שאולי היא טיפ טיפה אחרת.

אלה נפרסטק: קודם כל הסיבות שאני חושבת, ואני רוצה בכל זאת להבליט את זה יותר, את הנושא של הקיום של הבנקים הפרטיים.

אלה נפרסטק: הוא מבוסס על שתי עובדות לדעתי.

אלה נפרסטק: אחד, זה קודם כל העניין של הבחירה החופשית, והשני זה להגדיר מה המטרה של הבנק הזה.

אלה נפרסטק: אז קודם כל לגבי הבחירה החופשית, ואני מקווה שכולם מסכימים פה, שהתרומה או שימור פרטי של דם טבורי זאת פעולה פשוטה.

אלה נפרסטק: אין בה שום נזק לא לפרט עצמו ולא לאף אחד אחר, ויש בה גם תועלת מסוימת וגם היגיון רפואי ומדעי.

אלה נפרסטק: לכן אם אנחנו מסכימים לזה, אין שום בעיה וצריך לאשר את קיומם של הבנקים הפרטיים ואי אפשר למנוע אותם.

אלה נפרסטק: יש פה איזו שאלה שכל הזמן עולה ויורדת, האם זה פוגע בציבור הכללי?

אלה נפרסטק: זה לא פוגע בציבור הכללי, וזה גם לא בא על חשבון תרומות לבנק הציבורי.

אלה נפרסטק: אנחנו יודעים שזה לא נעשה על חשבון הבנק הציבורי.

חיים כץ: תשמעי, את פה פעם ראשונה בדיון ואני בכל הדיונים לא זוכר שנשאלה השאלה הזאת.

חיים כץ: אני מבין שאת פרופסור, הגעת לפה ואת מעלה דברים שלא היו פה.

חיים כץ: הם פשוט לא היו פה.

חיים כץ: יכול להיות ששמעת, אבל זה לא היה פה.

חיים כץ: החלטנו שצריך בנקים ציבוריים וקבענו את התקנות שלהם.

חיים כץ: החלטנו שצריך בנקים פרטיים ורוצים לקבוע את התקנות שלהם.

חיים כץ: זה הכול.

חיים כץ: זה הכול.

חיים כץ: תשמעי, הזמן שלנו פה בוועדה הוא זמן יקר.

חיים כץ: אנחנו רוצים לגעת במה שחשוב וללכת ולגמור את התקנות, למה עד שלא ייגמר הפרטי, תוקעים את התקנות הציבוריות, ו הדיונים האקדמיים האלה יכולים להתנהל פה שנים.

חיים כץ: אנחנו היינו בשלב של הקראה.

חיים כץ: שאלתי את משרד הבריאות, זה מה שאתם רוצים?

חיים כץ: אמרו לי לא.

חיים כץ: אמרתי, תביאו את מה שאתם רוצים.

חיים כץ: ואני לא רופא, והם הביאו את מה שהם רוצים ואת עכשיו מחזירה אותנו חמישה דיונים אחורה, ואנחנו לא שם.

אלה נפרסטק: אוקיי, אז אני לא אעלה את הנושאים האתיים שקשורים לבנק הפרטי.

אלה נפרסטק: אני רוצה להעלות את הנקודות המעשיות.

אלה נפרסטק: השימוש בדם הפרטי, וזה חשוב כן להבהיר, הוא שונה מהבנקים הציבוריים.

אלה נפרסטק: המטרה שלמענה מוקפאים התאים, הם שונים מאשר בבנקים הציבוריים ולכן זה כן קשור לנושא שבו אתה רוצה שאנחנו נדון, על נושא האם הנהלים והרגולטות שמשרד הבריאות מטיל על הבנקים הציבוריים, חייבים לחול גם על הבנקים הפרטיים.

אלה נפרסטק: ברור לכולם וגם לי שהבנקים הפרטיים יכולים וצריכים לעבוד על פי נוהל משרד הבריאות, ומשרד הבריאות יפקח על הבנקים הפרטיים, ומקובל על כולנו שאסור שתהיה דיס אינפורמציה וגם זה כבר נדון ולא נאמר יותר.

אלה נפרסטק: אבל אם אנחנו מבינים מה המטרה שמאחורי הבנקים הפרטיים שקצת אחרת, נבין גם שהנוהלים שמשרד הבריאות רוצה או מנסה לכפות על הבנקים הפרטיים, לא מתאימים למטרה שלמענה קם הבנק הפרטי, כי ברור לנו שהבנק הציבורי, יש לו מטרה אחת, וזה להשתמש בתאים האלה לצורך השתלת מח עצם לחולים שאין להם תורם אחר.

אלה נפרסטק: כל מה שיש בבנק הדם הציבורי, זאת אותה שקית שיש בה את התאים שצריכים להציל מישהו אחר.

אלה נפרסטק: לכן ככל שיש יותר תאים בשקית, יש יותר שקיות.

אלה נפרסטק: זה יותר טוב.

אלה נפרסטק: על זה אין ויכוח.

אלה נפרסטק: בעוד שאם אנחנו מדברים על השתלה בבנקים הפרטיים, המטרה שלה זה או להשתמש בזה לטובת המשפחה או להשתמש בזה לחולה או לפרט עצמו.

אלה נפרסטק: במשפחה, שגם זה כבר דובר, זה במקרים נדירים ויש דיווחים כאלה.

אלה נפרסטק: בוודאי לא לצורך הדבר קם הבנק הפרטי, כי זה באמת מקרים ספורים ובודדים.

אלה נפרסטק: דיווחים על מחלות נדירות כמו המקרה שהוצג פה.

אלה נפרסטק: במקרים כאלה שצריך להשתמש בדם הטבורי הזה לטובת המשפחה.

אלה נפרסטק: כמות התאים לא כל כך עקרונית, מכיוון שאותו ילד שנלקח ממנו הדם הטבורי, הוא בתוך המשפחה.

אלה נפרסטק: הוא האח, הוא הבן דוד או הגיס של מישהו, ולכן העניין של התאים פה הוא לא כל כך חשוב, ואני לא חושבת שצריך להתעקש פה על כלל ועל נוהל שמנכ"ל משרד הבריאות יכתיב לבנק הפרטי.

אלה נפרסטק: בציבורי זה באמת הצלת חיים, כל תא.

אלה נפרסטק: בבנק הפרטי זה לא.

אלה נפרסטק: הייעוד הנוסף של הבנק הפרטי, שהוא לגמרי לא הייעוד של הבנק הציבורי, זה לפרט עצמו.

אלה נפרסטק: זאת אומרת שיש היום במדע הרפואי שהתפתח בשנים האחרונות, יש יותר ויותר עדויות שמצטברות של שימושים אלטרנטיביים בתאים שנאספים מהדם הפרטי לטובת רפואה עתידית שזאת רפואה רגנרטיבית.

אלה נפרסטק: זה תחום חדש ואני מניחה שחלק מאיתנו כבר יודעים במה מדובר, אבל כל הנושא של התפתחות במדע של תאי הגזע מצביעות על כך שלתאים האלה יש יכולות ליצור מתוכם גם תאים אחרים.

אלה נפרסטק: לכן היום כשאנשים מקפיאים בבנקים הפרטיים, הם מקפיאים את התאים לטובת טכנולוגיות עתידיות.

אלה נפרסטק: זה לא דבר כל כך רחוק.

חיים כץ: אם יצטרכו להשתמש לבני המשפחה שלהם.

אלה נפרסטק: לא, זה אפילו לשימוש עצמי.

אלה נפרסטק: זה מיועד דווקא לשימוש עצמי, ויש אין סוף עדויות, לא רק עדויות בחיות מעבדה ולא רק במבחנה, אבל יש לי פה רשימה שלמה של מחקרים קליניים שכולם נמצאים באתר של המחקר של ה-N.I.H, כולם - - - ב- F.D.A על מחקרים שנעשים בתאי דם טבורי שנלקחו בבנקים פרטיים לילדים עם מחלות נוירולוגיות קשות, עם פגיעה טראומטית בחוט השדרה.

אלה נפרסטק: אז מי שמעוניין, זה מופיע באתר של הקליניקה Traze Gaverment.

אלה נפרסטק: יש לפחות איזה עשרים מחקרים ולא במקומות של לזלזל בהם, ב-M.

אלה נפרסטק: D.

אלה נפרסטק: Anderson, ב-Duep University, ב-Gorgre helfht University, בצרפת, באירופה וכו'.

אלה נפרסטק: זאת אומרת אין סוף מחקרים שנעשים ממש בתקופה זו, על שימוש בדם שהוקפא בבנקים פרטיים, לילדים קטנים מאוד שיש להם נזק מוחי שנגרם או בלידה או אחריה או מתאונה או מפגיעה מוחית.

אלה נפרסטק: ברור שאנחנו לא יודעים את התוצאות של המחקרים האלה, אבל זה הולך.

אלה נפרסטק: שני מחקרים נעשים בארצות הברית ואחד בגרמניה על שימוש בתאי דם טבורי לילדים עם סכרת.

אלה נפרסטק: זה לא סיינס פיקשין.

אלה נפרסטק: זה דברים שנעשים ונחקרים היום.

אלה נפרסטק: בן אדם שמקפיא היום לעצמו או לילד שלו דם טבורי, הוא משקיע משהו בטכנולוגיות עתידיות.

אלה נפרסטק: יכול להיות שהכול יתבדה ויתברר שזה לא נכון, אבל אי אפשר למנוע מבן אדם את הזכות לעשות את זה, והמדע אתם יודעים, צועד הרבה יותר מהר מאשר דברים אחרים, והמרחק בין זה לזה הוא לא גדול.

אלה נפרסטק: עוד טכנולוגיה שמתפתחת היא טכנולוגיה שבה אפשר יהיה להרבות את מספר התאים בתנאי מעבדה, זאת אומרת מתא אחד ליצור מאה אלף תאים, ומספר התאים שאנחנו שומרים היום לא יהיה בעתיד כל כך חשוב.

אלה נפרסטק: לכן כשמשרד הבריאות קובע חוקים, באיזה אופן ובאיזה נוהל, צריכים לעמוד הבנקים הציבוריים, הוא צריך ויכול להכפיף חלק מהנוהלים האלה גם על הבנק הפרטי, כמו למשל רגולציה, וצריך להיות עם פתיחות כזאת שהמטרה של הבנקים הפרטיים היא קצת שונה, וצריך לאפשר גמישות של החלטה של אנשי מקצוע להחליט כמה תאים צריך להקפיא, כי זה קצת למטרות שונות.

חיים כץ: מאה אחוז, תודה רבה.

חיים כץ: אנחנו עוברים להקראה.

חיים כץ: אנחנו בפעם שעברה עצרנו את ההקראה שלנו.

חיים כץ: משרד הבריאות בא והכניס כמה שינויים.

חיים כץ: אני לא חוזר לשינויים שהוא הכניס.

חיים כץ: אני ממשיך בהקראה.

חיים כץ: אם למישהו בחדר הזה יש הסתייגות ממשהו בהקראה, יגיד, עוזבים את הסעיף.

חיים כץ: מאשרים רק את מה שמוסכם.

חיים כץ: אחר כך נלך חזרה לכל מה שיש מחלוקות ונראה איך אנחנו מרבעים את המעגל.

אייל לב-ארי: עמוד 2 סעיף 10.

אייל לב-ארי: תקנה 2(א)(10) שנוגעת בעצם למסירת מידע לשם קבלת הסכמה מדעת.

אייל לב-ארי: (10) חוסר האפשרות לעשות שימוש במנת הדם הטבורי אם הילוד יאובחן בעתיד כסובל ממחלות מסוימות שיפורטו.

קריאה: מתנגד אני.

אייל לב-ארי: (11) קיומה של אפשרות לתרום את הדם הטבורי לטובת הכלל באמצעות בנק דם טבורי ציבורי.

שמחה סמואל: זה בלתי אפשרי.

שמחה סמואל: וגם בנק פרטי לא פוסל את נתוני H שלהם ולא בודקים אותם בכלל.

חיים כץ: אז למה הם לא מדברים?

שמחה סמואל: לא יודע.

חיים כץ: תשמע, בעלי הבנקים לא מדברים כלום.

קריאה: יש פה אי הבנה לגבי הסעיף.

חיים כץ: תרשום הסתייגות.

אייל לב-ארי: (12) רשימת בתי החולים עימם יש לבנק הפרטי הסכם המאפשר איסוף דם טבורי מיולדות.

חיים כץ: זה בסדר?

חיים כץ: בשעה טובה.

אייל לב-ארי: (ב) המידע יימסר מוקדם ככל שניתן ובעוד מועד, בנסיבות העניין, וכן באמצעות דף מידע שיכלול את המידע שבתקנת משנה (א), לפי הנוסח שאישר המנהל.

אייל לב-ארי: (ג) הסכמה לבדיקת המנה שנאספה, להפקת תאי-אב המצויים בה, להקפאתה ולשימורה, תתקבל גם מאבי היילוד, ככל שהוא ידוע, וככל שיש אפשרות סבירה לזהותו, למצאו או לברר את דעתו, במועד.

שמחה סמואל: יש פה טעות בניסוח.

שמחה סמואל: אף אחד לא עושה הפקת אב ממנת דם הזה שמגיעה, לא ציבורי ולא פרטי.

שמחה סמואל: זה תהליך יקר ביותר.

חיים כץ: אתה בא מהחיים והם באים מהאוניברסיטה.

חיים כץ: היא באה ואומרת, ואלה, מה לעשות שהחיים שונים ממה שכתוב, וזה המונח שנמצא בחוק ואת צריכה לשנות אותו.

חיים כץ: כעורכת דין בא אליך המומחה ואומר, על מה את מדברת?

חיים כץ: ואת אומרת לי תשמע, אבל זה כתוב.

חיים כץ: בשביל אנחנו פה, בשביל זה את נמצאת שם.

חיים כץ: את צריכה לשנות את ההגדרות למציאות.

רחל אדטו: אני מסתייגת מהצורך לערב את האב.

חיים כץ: את לא צריכה להסביר.

חיים כץ: תגידי שאת מסתייגת.

רחל אדטו: מסתייגת.

חיים כץ: לך הלאה.

חיים כץ: זה לא עבר.

אייל לב-ארי: תקנה ד' נמחקת.

חיים כץ: תקנה ד' נמחקת, זה בסדר?

קריאה: בסדר גמור.

חיים כץ: מאה אחוז, נמחק.

אייל לב-ארי: טופס הסכמה 3.

אייל לב-ארי: (א) הסכמת היולדת תינתן בכתב, על גבי טופס הכולל את המידע שבתקנה 2(א), לפי נוסח שאישר המנהל (להלן-טופס הסכמה), לאחר שקיבלה מידע ממי שהוא אחד מאלה: רופא, אחות, מיילדת או אוסף דם טבורי.

חיים כץ: יש הסתייגות מהסעיף?

רחל אדטו: כן.

חיים כץ: אל תקרא את שאר הסעיפים, למה אם יש בזה, אז יש גם בשאר.

אייל לב-ארי: אוקיי.

אייל לב-ארי: ב' גם נמחק, התאמה לציבורי.

אייל לב-ארי: (ג) רופא או מיילדת שמלווים את הלידה יאפשרו איסוף דם טבורי מיולדת רק אם וידאו קיומו של טופס הסכמה חתום בידה.

חיים כץ: אתם מסכימים?

חיים כץ: ואלה.

אייל לב-ארי: (ד) טופס הסכמה ייחתם בשלושה עותקים לפחות, על ידי היולדת ועל ידי מי שמסר לה את המידע.

אייל לב-ארי: עותק אחד יימסר לידי היולדת, עותק שני ישמר בתיק הרפואי של היולדת בבית החולים, ועותק שלישי ישמר בבנק הפרטי.

חיים כץ: בסדר.

אייל לב-ארי: הסכמה בפונדקאות (4) הסכמה מדעת לפעולת איסוף הדם הטבורי תינתן בידי היולדת, גם אם היא אם נושאת, ואולם ההורים המיועדים יורו מה ייעשה במנה שנאספה.

קריאה: למה היא צריכה?

חיים כץ: מתנגדים?

חיים כץ: תמחוק.

חיים כץ: תמשיך.

אייל לב-ארי: בדיקת היולדת 5.

אייל לב-ארי: (א) יולדת שביקשה והסכימה לאיסוף דם טבורי תיבדק לנוכחות מחוללי מחלות זיהומיות, לרבות נגיף האיידס (HIV), לפי הנחיות המנהל לעניין בדיקת מנות דם למחוללי מחלות.

אייל לב-ארי: הסכמת היולדת מראש לביצוע הבדיקות האמורות תהא תנאי לאיסוף דם טבורי .

אייל לב-ארי: הדגימות לשם ביצוע הבדיקות ינטלו מהיולדת בתקופה של 7 ימים לפני או אחרי הלידה.

רחל אדטו: יש בעיה עם זה.

רחל אדטו: אי אפשר לקחת את זה 7 ימים אחרי הלידה, כשלוקחים את הדם הטבורי בלידה.

רחל אדטו: מה המשמעות של זה?

חיים כץ: אוקיי.

חיים כץ: סימנת פה הסתייגויות.

חיים כץ: בסדר גמור.

חיים כץ: באגף תל השומר?

יצחק זיידס: אנחנו מסכימים.

רחל אדטו: למה אתם מסכימים?

יצחק זיידס: שייקחו מהן מתי שהם רוצים.

יצחק זיידס: היא לא תקבל איידס, לא חמש דקות לפני הלידה ולא חמש דקות אחרי הלידה.

יצחק זיידס: שייקחו או בהיריון או בשבועות הראשונים אחרי הלידה.

אייל לב-ארי: (ב) נאסף דם טבורי לבנק פרטי ולא ניטלו דגימות דם מהיולדת כאמור בתקנת משנה (א), או ניטלו ולא נערכו בהן הבדיקות, ישמור הבנק הפרטי את המנה בנפרד ממנות שנבדקו ונמצאו תקינות, יסמן אותה כמנה העלולה להיות נגועה במחלה זיהומית, יודיע על כך ללקוח ויפעל לפי הוראותיו.

יצחק זיידס: אם א' בטל, אז גם ב' בטל.

רחל אדטו: בדיוק.

רחל אדטו: זה הולך אחד עם השני.

חיים כץ: לא אושר.

אייל לב-ארי: תהליך איסוף המנה 6.

אייל לב-ארי: (א) תהליך איסוף מנת דם טבורי יעשה באופן שיגן על היולדת ועל היילוד ושלא תהיה לו השפעה על מהלך ההיריון, על תהליך הלידה ועל הטיפול ביולדת וביילוד.

חיים כץ: כולם מסכימים?

קריאה: אני חושבת שיש פה עניין של סגנון.

קריאה: קודם כל להגן על היילוד ולא על האמא.

חיים כץ: היא מתנגדת.

אייל לב-ארי: (ב) לא יבוצעו פעולות במהלך ההיריון ובתהליך הלידה, שמטרתן היחידה להגדיל את נפח או את מספר התאים במנת הדם הטבורי שתיאסף.

אמנון פלץ: מתנגד אני.

אמנון פלץ: אי אפשר להסכים לדבר כזה.

חיים כץ: בסדר גמור, אל תסבירו.

חיים כץ: הלאה.

אייל לב-ארי: ג' נמחק גם התאמה לנוסח של הבנק הציבורי.

אייל לב-ארי: (ד) מנת דם טבורי תיאסף על ידי אוסף דם טבורי בלבד, באופן שיבטיח את איכות וסטריליות המנה והתאמתה להקפאה ולשימור, לפי הוראות שיקבע המנהל.

חיים כץ: אנחנו מאשרים את זה.

אייל לב-ארי: פרק ג': דרישות ותנאים להיתר הקמה ולהפעלת בנק פרטי דרישות ותנאים לקבלת היתר 7.

אייל לב-ארי: (א) לא ייתן המנהל היתר להקמת או הפעלת בנק פרטי בישראל אלא למי שהוא תושב קבע בישראל, או תאגיד הרשום בישראל.

חיים כץ: אושר.

אייל לב-ארי: (ב) בקשה להיתר להקמת או להפעלת בנק פרטי תוגש למנהל על גבי הטופס שבתוספת, ואליו יצורפו –

חיים כץ: אושר.

אייל לב-ארי: קורות חיים מפורטים של המיועד לשמש המנהל הרפואי של הבנק הפרטי, וכן תעודות ומסמכים לאימות השכלתו וניסיונו.

חיים כץ: אושר.

אייל לב-ארי: היה המבקש תאגיד-מסמכי ההתאגדות ותעודת רישומו במרשם המתנהל בישראל לפי כל דין, וכן פירוט כל בעלי המניות והמנהלים של התאגיד.

חיים כץ: אושר.

קריאה: פה יש לי הסתייגות.

חיים כץ: נמחק.

אייל לב-ארי: הסכמת המבקש לבירור מידע אודותיו במרשם הפלילי, ובתאגיד-הסכמת בעלי השליטה בתאגיד, לבירור מידע כאמור.

חיים כץ: אושר.

אייל לב-ארי: כל הסכם שערך המבקש עם מעבדה רפואית מתאימה, או רישיון לניהול מעבדה רפואית מתאימה, ביחס לפעילות הבנק הפרטי.

קריאה: מתנגד אני.

חיים כץ: בסדר.

אייל לב-ארי: כל הסכם שערך המבקש עם בית חולים שלפי תנאי רישומו יש בו מחלקת יולדות, ביחס לאיסוף דם טבורי.

חיים כץ: תמחוק.

חיים כץ: הלאה.

קריאה: מתנגד אני.

אייל לב-ארי: כל הסכם אחר שערך המבקש עם גורם המעורב בתהליכי העבודה של הבנק הפרטי, ביחס לפעילותו.

חיים כץ: תוריד.

חיים כץ: הלאה.

אייל לב-ארי: דוגמא מכל דף מידע, טופס הסכמה, כתב ויתור, טופס הפקדה וכל חוזה עם לקוחות או מסמך אחר המיועד להימסר ללקוחות, המיועדים לשימוש הבנק הפרטי.

חיים כץ: תוריד.

אייל לב-ארי: כל נהלי הבנק כאמור בתקנות אלה.

חיים כץ: זה בסדר?

אמנון פלץ: אנחנו מסכימים גם ליתר.

אמנון פלץ: כל היתר בסדר גמור.

קריאה: מה זה נהלי הבנק?

חיים כץ: הוא מתנגד.

חיים כץ: הלאה.

אייל לב-ארי: מידע מלא וברור אודות התנאים לביטול עסקה ולהשבת כספי לקוחות עבור מנה לא מתאימה כאמור בתקנה 16.

חיים כץ: אושר.

אייל לב-ארי: רישיון עסק שניתן לבנק הפרטי, לפי חוק רישוי עסקים, התשכ"ח -1968, ככל שהוא חייב בו.

חיים כץ: אושר.

אייל לב-ארי: (ג) המנהל רשאי לדרוש מהמבקש מסמכים ומידע נוספים ככל שיראה לנכון לשם הוכחת עמידת המבקש בדרישות החוק, התקנות והנהלים.

חיים כץ: מתנגד.

חיים כץ: תמחוק.

אייל לב-ארי: (ד) בנק פרטי המעביר, או שבדעתו להעביר מנות דם טבורי שנאספו מיילודים בישראל, או חלק מהן, לשמירה מחוץ לישראל יציין זאת באופן בולט לעין בבקשת ההיתר, יציין באופן מודגש בכל פרסום של הבנק כי השמירה נעשית או יכול שתיעשה מחוץ לישראל באתר שאינו בפיקוח משרד הבריאות, וימסור מידע זה בכתב לכל לקוח בטרם קבלת הסכמה מדעת לאיסוף.

חיים כץ: תמחוק.

אייל לב-ארי: מתן היתר וחידושו 8.

אייל לב-ארי: (א) לא ייתן המנהל היתר להקמת - - -

חיים כץ: תמחוק.

אייל לב-ארי: (ב) היתר יינתן לתקופה של עד חמש שנים בכל פעם, ויחודש רק אם ראה המנהל - - -

חיים כץ: הלאה, הלאה.

אייל לב-ארי: (ג) בקשה לחידוש היתר תוגש למנהל ששה חודשים לפחות לפני מועד תום תקופת ההיתר.

חיים כץ: הלאה.

אייל לב-ארי: (ד) לא ייתן המנהל היתר אלא אם כן שוכנע כי למבקש איתנות כלכלית מספקת, ורשאי הוא לדרוש שיוצגו ללקוחות בטוחות להבטחת מילוי התחייבויות המבקש כלפי לקוחותיו.

חיים כץ: תוריד.

אייל לב-ארי: דרישות מקצועיות לבנק פרטי 9.

אייל לב-ארי: בנק פרטי (להלן-בנק) ינוהל ויופעל לפי כללים אלה ובהתאם להוראות המנהל לעניין ניהול מעבדות רפואיות, ניהול בנקי דם, אבטחת איכות ואבטחת מידע.

חיים כץ: לא מתנגד עכשיו?

חיים כץ: אתה בהתנגדות הכלכלית.

דורון אביטל: ההתנגדות הכלכלית מפריעה לי רק מבחינת שאין פה שום מידות.

חיים כץ: זה אין התנגדות, אני מבין.

חיים כץ: 9 אין התנגדות.

חיים כץ: תעביר.

אייל לב-ארי: לעניין ניהול כוח אדם ונהלי עבודה- לבנק יהיה מנהל רפואי שהוא רופא מורשה בעל ניסיון מתאים, והוא יהא האחראי לכל הפעילות המקצועית והרפואית בבנק.

אייל לב-ארי: אין באמור בפסקה זאת כדי למנוע מינוי מנהל נוסף שאינו רופא, לעניינים שאינם רפואיים.

חיים כץ: בסדר.

אייל לב-ארי: הבנק מופעל בכל עת בידי אנשי מקצוע מיומנים בעלי הכשרה המתאימה לתפקידם או לסוג הפעילות שהם מבצעים בבנק.

חיים כץ: בסדר.

אייל לב-ארי: בבנק יש בעל תפקיד האחראי להבטחת איכות, שאינו מנהל הבנק.

חיים כץ: בסדר.

אייל לב-ארי: לבנק מבנה ארגוני מתועד המגדיר באופן ברור את בעלי האחריות ותחומי אחריותם, את יחסי הכפיפות וחובות הדיווח.

חיים כץ: הלאה.

אייל לב-ארי: לבנק יש נהלי עבודה פנימיים מתועדים וברורים המותאמים לסוג הפעילות המבוצעת בו.

חיים כץ: הלאה.

אייל לב-ארי: בבנק קיימת מערכת יעילה לרישום ולתיעוד כל פעילות הנעשית בו.

חיים כץ: בסדר.

אייל לב-ארי: בבנק קיימת מערכת לשמירת כל מידע משמעותי, לרבות נהלי עבודה ורשומות, לפרק הזמן הדרוש לפי כל דין ולפי הנהלים.

אייל לב-ארי: לעניין מבנה, ציוד וחומרים - הבנק פועל במבנה ומתקנים ייעודיים המותאמים לפעילויות הבנק.

חיים כץ: הלאה.

אייל לב-ארי: (ב) מנות דם טבורי נשמרות בתנאים קבועים, מוגדרים ומבוקרים שיבטיחו שמירת תכונות התאים.

חיים כץ: בסדר.

אייל לב-ארי: מנות דם טבורי בהסדר, מנות משוחררות ומנות פסולות כהגדרתן בנהלים, נשמרות במתקני אחסון נפרדים או באותו מתקן אחסון בתנאי שננקטו אמצעי הפרדה מתאימים, באופן שימנע ערבוב בין המנות או זיהומן, לרבות זיהום צולב.

חיים כץ: בסדר.

אייל לב-ארי: הבנק מחזיק בכל עת, באופן מבוקר ומתועד, ציוד, חומרים וריאגנטים המתאימים לייעודם, העומדים בכל דרישה חוקית או תקן רשמי הקיימים ביחס להם, ומתחזק אותם לפי הוראות היצרן או הוראות מתאימות אחרות, והכל תוך מזעור סיכונים אפשריים.

חיים כץ: בסדר.

אייל לב-ארי: עיבוד תאי דם טבורי נעשה בתנאי סביבה ואוורור נאותים ולפי נהלי עבודה כתובים, באופן שימזער אפשרות של זיהום, לרבות זיהום צולב.

אייל לב-ארי: מנות הדם הטבורי נשמרות לפחות לתקופה שהובטחה ללקוחות בהסכם.

חיים כץ: תודה.

חיים כץ: הלאה.

חיים כץ: לעניין הבטחת איכות ובטיחות – בבנק פועלת מערכת ניהול איכות, שכל פעולותיה מוגדרות בנהלים ומתועדות.

חיים כץ: בבנק קיימים אמצעי זהירות לזיהוי ולמזעור סיכונים הכרוכים בשימוש בחומרים ביולוגיים וכימיים, תוך שמירה על איכות ובטיחות המותאמים לייעודו של דם טבורי, לרבות הנחיות לטיפול במנת דם טבורי שנאספה מחוץ לישראל ומובאת לשימור בבנק פרטי בישראל.

חיים כץ: בסדר.

אייל לב-ארי: המנהל הרפואי של הבנק מפעיל מערכת לפיקוח הדוק על כך שבמנות הדם הטבורי שבבנק מתקיימות דרישות האיכות והבטיחות הנחוצות לשם שחרור מנות דם טבורי למטרת השתלה.

אייל לב-ארי: מערכת הפיקוח תוגדר בנהלים כתובים וכל פעולותיה יתועדו.

אייל לב-ארי: בבנק מותקנת מערכת לזיהוי ולמעקב המבחינה בין מנות דם טבורי המיועדות לשימור, לשחרור, להסגר או לפסילה, והכול בכל אחד משלבי תהליך הטיפול במנות.

חיים כץ: הלאה.

אייל לב-ארי: המנהל הרפואי של הבנק הגדיר את התהליכים שהם מהותיים לעיבוד מנות הדם הטבורי, ולגביהם קיימים נהלי עבודה מפורטים ומתוקפים, לרבות תיעוד ובקרת איכות קפדניים.

חיים כץ: הלאה.

אייל לב-ארי: בבנק יש מערכת לבקרת מלאי המנות שתמנע שחרור ואספקה של מנות דם טבורי שאינן מתאימות להשתלה או ליעוד אחר שנקבע להן.

אייל לב-ארי: הבנק פועל לפי נהלים כתובים וברורים לאריזה, סימון והובלה של מנות דם טבורי תוך הבטחת איכות ובטיחות המנות, ובפרט לסימון וזיהוי ודאיים של המנות המתקבלות בבנק והמשוחררות ממנו.

חיים כץ: הלאה.

אייל לב-ארי: המנהל הרפואי של הבנק מקיים מערכת יעילה ומתועדת לאיסוף המידע אודות היולדת והיילוד התורם, ולדיווח לבנק על תופעות חריגות שנתגלו ביולדת, ביילוד או במקבל, ועל אירועים חריגים במהלך הטיפול במנות הדם הטבורי, העלולים להשפיע על איכותן ובטיחותן של המנות.

חיים כץ: תמחוק.

חיים כץ: הלאה.

אייל לב-ארי: כל הסכם בין הבנק לבין מעבדה, בית חולים או גורם אחר הלוקח חלק בתהליכי העבודה של הבנק, יכלול תנאים מפורטים להסדרת היחסים והאחריות בין הצדדים, לרבות נהלי עבודה מחייבים להבטחת האיכות והבטיחות, שיכללו לפחות את כל אלה:

חיים כץ: בסדר.

אייל לב-ארי: הסמכת עובדים והדרכתם, לרבות רענון תקופתי.

אייל לב-ארי: שמירת הסודיות ואבטחת המידע אודות לקוחות, מקבלי תרומות ועובדים.

אייל לב-ארי: ביצוע סקר הנהלה להערכת פעילות הבנק פעם בשנה לפחות.

אייל לב-ארי: פיקוח הכולל עריכת משובים ומבדקים תקופתיים.

אייל לב-ארי: תיקוף תהליכים ונהלים הנהוגים בבנק.

חיים כץ: בסדר.

אייל לב-ארי: התאמה מנה להקפאה לשימור ולשימוש 10.

אייל לב-ארי: (א) בנק פרטי יקבע בנהליו את הדרישות המזעריות להקפאת ושימור מנה באותו בנק, ובפרט יקבע מספר מזערי של תאים מגורענים במנת דם טבורי המיועדת להקפאה ולשימור - - -

חיים כץ: מתנגד.

חיים כץ: הלאה.

אייל לב-ארי: (ב) בנק פרטי יכלול מידע אודות הדרישות המזעריות שקבע כאמור בתקנת משנה (א) בכל פרסום שלו - - -.

חיים כץ: מתנגד, לך הלאה.

אייל לב-ארי: (ג) בנק פרטי לא יקפיא ולא ישמור מנת דם טבורי שלא מתקיימות בה הדרישות המזעריות - - -

חיים כץ: הלאה.

אייל לב-ארי: פיקוח ובקרה 11.

אייל לב-ארי: (א) המנהל או מי שהסמיך לפי תקנות אלה יבצע ביקורת בטרם מתן היתר היתר למבקש, ויערוך ביקורת תקופתית ופעולות פיקוח, מזמן לזמן, על כל בנק פרטי בעל היתר, והכל לפי נהלי פיקוח ובקרה שיקבע המנהל.

חיים כץ: מאשר.

אייל לב-ארי: (ב) מבקש או בעל היתר ומנהל רפואי של בנק פרטי יאפשרו למנהל או למי שהוסמך על ידו לעניין זה, לבצע ביקורת ולעשות כל פעולה הנדרשת לשם בדיקת עמידת הבנק ועובדיו בהוראות המקצועיות וקיום הוראות החוק, התקנות והנהלים בבנק הפרטי.

חיים כץ: מאשר.

אייל לב-ארי: פרק ד': הדרכה ייעודית הדרכה ייעודית לאיסוף דם טבורי 12.

אייל לב-ארי: לא יאסוף אדם דם טבורי אלא אם כן התמלאו בו התנאים המפורטים בתקנה 14 לתקנות בנק דם טבורי ציבורי.

חיים כץ: מאשר.

חיים כץ: הלאה.

אייל לב-ארי: הדרכה למתן מידע לקבלת הסכמה מדעת לפי תקנה 3 13.

אייל לב-ארי: בעל מקצוע מורשה לפי חיקוק, בתחום הבריאות, או בעל תואר אקדמי במדעי החיים או במדעי הרפואה רשאי לתת מידע ליולדת וללקוח לשם קבלת הסכמה מדעת לעניין תקנה 3(א)(2), אם עבר הדרכה בתכנים והיקף המפורטים בתקנה 15 לתקנות בנק דם טבורי ציבורי.

חיים כץ: מתנגד.

אייל לב-ארי: פרק ה': שונות תנאים ותשלום לאיסוף דם טבורי בבית חולים ציבורי

חיים כץ: הלאה.

אייל לב-ארי: אישור הפקדה 15.

אייל לב-ארי: בנק פרטי ימסור ללקוח, במועד המוקדם ביותר האפשרי, אישור בכתב ובו מידע אודות מנת הדם הטבורי שנאספה ונבדקה, ובכלל זה תוצאות בדיקות שנערכו למנה, מספר התאים במנה לצד הדרישות המזעריות - - -

קריאה: מתנגדים.

חיים כץ: הלאה.

אייל לב-ארי: השבת כספי לקוחות עבור מנה לא מתאימה 16.

אייל לב-ארי: (א) בנק פרטי יקבע בנהליו, ובכל עסקה עם לקוח, מראש, את התשלום בעד טיפול במנת דם טבורי ועלות ערכת האיסוף, למקרה שבו מנה נאספה אך נמצאה בלתי מתאימה להקפאה, לשימור או לשימוש.

אייל לב-ארי: הבנק הפרטי יאפשר ללקוח לבחור, מראש, כי מנה בלתי מתאימה תיחשב כאחת מבין אלה: מנה שאינה עומדת בתנאים ובדרישות המזעריות שקבע הבנק הפרטי בנהליו לפי תקנה 10.

חיים כץ: סמן 16(א) בסדר.

חיים כץ: גם ב' לא בסדר וגם ג' ו-ד' לא בסדר.

אייל לב-ארי: תחילה 17.

אייל לב-ארי: תחילתן של תקנות אלה 6 חודשים מיום פרסומן (להלן-יום התחילה) הוראת מעבר 18.

אייל לב-ארי: מי שערב יום התחילה אסף בפועל 10 מנות דם טבורי לפחות בבית חולים, יראו אותו אוסף דם טבורי גם אם לא עבר הדרכה ייעודית לפי תקנה 12.

חיים כץ: בסדר.

אייל לב-ארי: תוספת (תקנה 7(ב)) טופס בקשה להיתר ולהפעלת או להקמת בנק דם טבורי פרטי.

חיים כץ: יש למישהו הערות לתוספת כפי שהיא כתובה פה?

חיים כץ: זה הפרטים של האוסף או זה הפרטים של הבקשה להיתר להפעלה או להקמת בנק דם?

ניר כהאן: וחסר טופס ההסכמה מדעת.

ניר כהאן: חסר המסמך.

חיים כץ: תרשום בהערות, חסר טופס ההסכמה מדעת ומה הוא יכלול.

חיים כץ: והשאר זה בסדר בתוספות?

ניר כהאן: לגבי העניין של ההדרכה, הקביעה של תכני ההדרכה, אנחנו מבקשים שלבנקים הפרטיים יהיה נציגות בוועדת ההיגוי.

חיים כץ: אוקיי.

חיים כץ: תם ולא נשלם.

חיים כץ: אנחנו נקבע פגישה נוספת.

חיים כץ: תודה רבה, הישיבה נעולה.